《游天台桐柏观二首 其二》
宋代·罗适

金庭福地竟如何，当日山前异事多。子晋高风传世表，仙翁遗迹在岩阿。

三清路远须由学，九转功成岂怕魔。我有玉符真诀在，黄衣谁肯远相过。

作者简介：（1029—1101）台州宁海人，字正元，别号赤城。胡瑗私淑弟子。英宗治平二年进士。历知五县，官至京西北路提点刑狱，慷慨建白，务恤民隐，尝与苏轼论水利，凡兴复陂塘五十有五，秩满去，民为立祠。有《易解》、《赤城集》、《伤寒救俗方》。